РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/563-21

28. децембар 2021. године

Б е о г р а д

З А П И С Н И К

82. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 27. ДЕЦЕМБРА 2021. ГОДИНЕ

Седница је почела у 14.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Миленко Јованов, Угљеша Мрдић, Илија Матејић, Жељко Томић, Ђорђе Тодоровић, Вук Мирчетић, Дубравка Краљ, Лука Кебара, Тома Фила и Балинт Пастор.

Седници Одбора присуствовао је Зоран Томић, заменик члана Одбора Оље Петровић.

Седници нису присуствовали чланови Одбора: Марија Јевђић, Јован Палалић, Борисав Ковачевић, као ни њихови заменици.

Седници Одбора присуствовала је Бранка Ђорђевић, из Министарства финансија.

На предлог председника, дневни ред је допуњен двема тачкама дневног реда: Разматрање Предлога закона о изменама и допунама Закона о финансијској подршци породици са децом, који је поднела Влада, у начелу, као тачком 2. и Давање одговора Уставном суду поводом поступка за оцену уставности и сагласности са потврђеним међународним уговором одредбе члана 178. став 3. Закона о општем управном поступку („Службени гласник РС”, бр. 18/16 и 95/18 – аутентично тумачење), као тачком 3.

На предлог председника, Одбор је једногласно (12 гласова за) утврдио следећи допуњен

**Д н е в н и р е д:**

- Усвајање записника са 81. седнице Одбора

1. Разматрање Предлога закона о измени Закона о роковима измирења новчаних обавеза у комерцијалним трансакцијама, који је поднела Влада (број 011-2292/21 од 9. децембра 2021. године), у начелу

2. Разматрање Предлога закона о изменама и допунама Закона о финансијској подршци породици са децом, који је поднела Влада, у начелу( број 011-2437/21, од 24. децембра 2021. године)

3. Давање одговора Уставном суду поводом поступка за оцену уставности и сагласности са потврђеним међународним уговором одредбе члана 178. став 3. Закона о општем управном поступку („Службени гласник РС”, бр. 18/16 и 95/18 – аутентично тумачење)

Пре преласка на одлучивање о тачкама дневног реда, Одбор је једногласно (12 гласова за) усвојио записник 81. седнице Одбора.

**Прва тачка дневног реда:** Разматрање Предлога закона о измени Закона о роковима измирења новчаних обавеза у комерцијалним трансакцијама, који је поднела Влада (број 011-2292/21 од 9. децембра 2021. године), у начелу

Одбор је размотрио Предлог закона о измени Закона о роковима измирења новчаних обавеза у комерцијалним трансакцијама, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је Илија Матејић, члан Одбора.

**Друга тачка дневног реда:** Разматрање Предлога закона о изменама и допунама Закона о финансијској подршци породици са децом, који је поднела Влада, у начелу( број 011-2437/21, од 24. децембра 2021. године)

У дискусији су учествовали Вук Мирчетић, Угљеша Мрдић, Зоран Томић и Илија Матејић.

Одбор је размотрио Предлог закона о изменама и допунама Закона о финансијској подршци породици са децом, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је Илија Матејић, члан Одбора.

**Трећа тачка дневног реда**: Давање одговора Уставном суду поводом поступка за оцену уставности и сагласности са потврђеним међународним уговором одредбе члана 178. став 3. Закона о општем управном поступку („Службени гласник РС”, бр. 18/16 и 95/18 – аутентично тумачење)

Дописом од 24. децембра ове године, Влада је упутила Народној скупштини Мишљење поводом покренутог поступка за оцену уставности и сагласности са потврђеним међународним уговором одредбе члана 178. став 3. Закона о општем управном поступку („Службени гласник РС”, бр. 18/16 и 95/18 – аутентично тумачење).

Одбор је једногласно (14 гласова за) одлучио да достави Уставном суду одговор као у предложеном тексту.

Седница је завршена у 14,15 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић